
PARLAMENTUL ROMÂNIEI

CAMERA DEPUTAŢILOR

	COMISIA PENTRU POLITICĂ

ECONOMICĂ, REFORMĂ ŞI PRIVATIZARE 
	
	Bucureşti,  18.06.2008

Nr. 21/61

Pl-x 169


                                                                    AVIZ

asupra propunerii  legislative privind modificarea art.6 şi art.123

din Legea nr. 85/2006, privind procedura insolvenţei

În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia pentru politică economică, reformă şi privatizare a fost sesizată, spre dezbatere şi avizare, cu propunerea legislativă privind modificarea art.6 şi art.123 din Legea nr. 85/2006, privind procedura insolvenţei, trimisă cu adresa nr. Pl-x 169 din 8 aprilie 2008, înregistrată sub nr. 21/61 din 9 aprilie 2008. 
Senatul, în calitate de primă Cameră sesizată, a respins propunerea legislativă în şedinţa din 19 martie 2008.
Potrivit prevederilor art. 75 din Constituţia României, republicată, şi  ale art.92 alin. (9) pct. 2 din Regulamentul Camerei Deputaţilor, republicat, cu modificările ulterioare, Camera Deputaţilor este  Cameră decizională.
Potrivit prevederilor art. 61 din Regulamentul Camerei Deputaţilor, republicat, cu modificările ulterioare, Comisia a dezbătut iniţiativa legislativă menţionată mai sus, în şedinţa din  18 iunie 2008.


În urma dezbaterilor, membrii Comisiei pentru politică economică, reformă şi privatizare au hotărât, cu unanimitate de voturi, avizarea favorabilă a propunerii legislative, cu un amendament admis, care este redat în ANEXA la prezentul aviz.

  În raport cu obiectul şi conţinutul său, ce vizează modificarea unei legi organice, proiectul de lege face parte din categoria legilor organice.  
 PREŞEDINTE
      
 

Mihai TUDOSE

                                                           SECRETAR

                                                            Iuliu NOSA

                                                                                                   Consilier parlamentar:

                                                                                                                                           Graziella  Segărceanu                                

      ANEXĂ
AMENDAMENT ADMIS :

	Nr.

crt.
	Text  propunere legislativă
	Text propus de Comisie

(autorul amendamentului)
	Motivare


	1
	Se completează Art.6 din prezenta lege, care va avea următorul conţinut:

,,Toate procedurile prevăzute de prezenta lege, cu excepţia recursului prevăzut la   art. 8, sunt de competenţa exclusivă a tribunalului ce îşi are sediul în aceeaşi localitate în care se află curtea de apel în a cărui rază teritorială îşi are sediul debitorul, astfel cum figurează acesta în registrul comerţului, respectiv în registrul societăţilor agricole sau în registrul asociaţiilor şi fundaţiilor şi sunt exercitate de un judecător-sindic’’. 


	Se elimină.
        Autor: deputat Iuliu Nosa

	În urma dezbaterilor, membrii Comisiei au constatat că modificarea art.6 din Legea supusă modificării nu se justifică, motiv pentru care au susţinut eliminarea ei şi menţinerea textului în vigoare.

